Բեն Փլատ

Բենջամին Շիֆ Փլատ (, ), ամերիկացի դերասան և երգիչ։ Առավել հայտնի է «Սիրելի Էվան Հենսեն» բրոդվեյյան մյուզիքլում խաղացած գլխավոր դերով։ Այդ դերի համար արժանացել է բազմաթիվ մրցանակների և անվանակարգերի, այդ թվում` «Թոնի» մրցանակի` որպես «Մյուզիքլում լավագույն դերասան» (2017): Նրա մյուս գործերի թվում են «Մորմոնի գիրքը» մյուզիքլում երեց Առնոլդ Քանինգհեմի և «Կատարյալ ձայն» (2012) և «Կատարյալ ձայն 2» (2015) ֆիլմերում Բենջի Էփլբաունի դերերը։

2019 թվականից սկսած` Փլատը «Քաղաքագետը» սերիալում խաղում է գլխավոր դեր, որի համար առաջադրվել է «Ոսկե գլոբուս» մրցանակի։

Վաղ տարիներ 
Փլատը ծնվել է Կալիֆոռնիա նահանգի Լոս Անջելես քաղաքում` Ջուլի Փլատի (ծնունդով` Բերեն) և պրոդյուսեր Մարկ Փլատի ընտանիքում։ Ընտանիքի 5 երեխաներից չորրորդն է։ Փլատը հրեա է։

Սովորել է Էդերլի արվեստի դպրոցում (), որտեղ մասնակցել է թատերական ներկայացումների` ներառյալ «Ցտեսություն, թռչնակ» և «Անտառում» մյուզիքլները։ Փլատը հաճախել է Հարվարդ-Ուեսթլեյք դպրոցը (), որն ավարտել է 2011 թվականին։ Ընդունվել է Նյու Յորքում գտնվող Կոլումբիայի համալսարան, բայց վեց ամիս անց` «Մորմոնի գիրքը» մյուզիքլում մասնակցության պայմանագրի կնքումից հետո,  ուսումը կիսատ է թողել։ Նա նաև եղել է «Nonsequitur» կոչվող համալսարանական խմբի մասնակիցներից մեկը։

Գործունեություն 
2002 թվականին` ինը տարեկան հասակում, Փլատը Հոլիվուդ-բոուլի «Երաժիշտը» բեմադրությունում կատարել է Ուինթրոպ Պարայի դերը։ 11 տարեկանում նա հայտնվել է Ջանին Տեսորի և Թոնի Քուշների հեղինակած «Քերոլայն կամ փոփոխություններ» մյուզիքլի շրջագայությունում։ 17 տարեկան երիտասարդական թատրոնի «Մերժվածները» բեմադրության մեջ նա կատարել է Ժան Վալժանի դերը։ Նրա մյուս դերերից են Կլոդ Բուկովսկու դերը Կոլումբիայի համալսարանի թատրոնի «Մազեր» բեմադրության մեջ։ Նա նաև մասնակցել է Դունկան Շեյքի և Սթիվեն Սեյթերի «Ալիսան հրաշքների աշխարհում» բեմադրությանը։

2012 թվականին Փլատը չիկագոյական «Մորմոնի գիրքը» ներկայացումում խաղացել է ավագ Առնոլդ Քանինգհեմի դերը։ Շոուի պրեմիերան կայացել է 2012 թվականի դեկտեմբերի 19-ին Շուբերտի թատրոնում` մի քանի ներկայացումներից հետո։ Ներկայացումը քննադատների կողմից լավ է գնահատվել և ավարտվել է 2013 թվականի հոկտեմբերի 6-ին։ Քննադատների կողմից քննադատվել է հատկապես Փլատի դերակատարումը։

Փլատը շուտով վերադարձել է Բրոդվեյ` հանդես գալով Յուջին Օ’Նիլի թատրոնի ներկայացումներում, որը շարունակվել է 2014 թվականի հունվարի 7-ից մինչև 2015 թվականի հունվարի 6-ը։

Փլատը «Կատարյալ ձայն» ֆիլմում խաղացել է Բենջի Էփլբաունի` երկրորդական դերը, որի համար առաջադրվել է «Դեռահասների ընտրություն» մրցանակի` որպես «Choice Movie: Լավագույն էպիզոդիկ դեր»։ Նա նաև իր դերով վերադարձել է ֆիլմի սիքվելում` «Կատարյալ ձայն 2», և հայտնվել է այնպիսի ֆիլմերում, ինչպիսիք են «Ռիկին և Ֆլեշը» և «Բիլլի Լիննի երկար զբոսանքը ֆուտբոլային խաղի ընդմիջմանը» ֆիլմերը։

2016 թվականին «Սիրելի Էվան Հենսեն» մյուզիքլում Փլատը խաղացել է գլխավոր դեր։ Այդ աշխատանքի համար Բենը քննադատներից ստացել է բարձր գովասանք, որտեղ նրա խաղը որակել են «պատմական» և «պատմության մեջ տղամարդու լավագույն դերակատարումներից մեկը»։ Դերի համար դերասանն արժանացել է բազմաթիվ մրցանակների, այդ թվում` «Թոնի» մրցանակի` որպես «Տղամարդու լավագույն դեր մյուզիքլում»։ «Սիրելի Էվան Հենսեն» ներկայացման վերջին խաղը տեղի է ունեցել 2017 թվականի նոյեմբերի 19-ին։

2017 թվականի սեպտեմբերի 7-ին հաստատվել է, որ Փլատը պայմանագիր է կնքել «Atlantic Records» ձայնագրման լեյբլի հետ։ Իր առաջին ալբոմը` «Sing to Me Instead», թողարկվել է 2019 թվականի մարտի 29-ին։

Փլատը` որպես հրավիրված աստղ, հայտնվել է «Ուիլը և Գրեյսը» սերիալի 9-րդ եթերաշրջանում, որտեղ կատարել է Բլեյքի՝ շոուի գլխավոր հերոսներից մեկի` Ուիլ Թրումանի սիրային հետաքրքրութան դերը։

2019 թվականից սկսած` Փլատը «Քաղաքագետը» կատակերգական-դրամատիկ սերիալում խաղացել է գլխավոր դեր, որի համար առաջադրվել է «Ոսկե գլոբուս» մրցանակի` որպես «Տղամարդու լավագույն դեր հեռուստատեսային սերիալում` կատակերգություն կամ մյուզիքլ»։

Անձնական կյանք 
Փլատը գեյ է։

Աշխատանքներ

Կինո

Հեռուստատեսություն

Թատրոն

Սկավառակագրություն

Ստուդիական ալբոմներ 
 «Sing to Me Instead» (2019)

Ալբոմ-սաունդթրեքեր 
 «Dear Evan Hansen (Original Broadway Cast Recording)» (2017)

Մրցանակներ և անվանակարգեր 

Փլատն առաջադրվել է Քննադատների արտաքին հասարակության մրցանակի, ինչպես նաև 2016 թվականին արժանացել է «Obie» մրցանակի։ Նա արժանացել է Լյուսիլ Լորտելի անվան մրցանակին` որպես «Տղամարդու լավագույն դերակատարում մյուզիքլում»` Բրոդվեյում և Օֆֆ-Բրոդվեյում հանդես գալու համար։

2019 թվականի մայիսի 19-ին` Դրամայի լիգա ամենամյա մրցանակի 83-րդ մրցանակաբաշխության ժամանակ, Փլատը հաղթել է մրցանակի «Բացառիկ խաղ» անվանակարգում։ Նյու Յորքի թատերական բեմում ունեցած վաստակը նշող մրցանակը դերասանի ողջ գործունեության ընթացքում կարող է շնորհվել միայն մեկ անգամ։ 23 տարեկանում «Սիրելի Էվան Հենսեն» մյուզիքլում իր աշխատանքի համար հաղթելով մրցանակը` Փլատը դարձել է մրցանակի պատմության ամենաերիտասարդ հաղթողը։ 2017 թվականի հունիսի 11-ին` «Թոնի» մրցանակաբաշխության 71-րդ արարողության ժամանակ, Փլատը հաղթել է «Տղամարդու լավագույն դերակատարում մյուզիքլում» անվանակարգում։

Ծանոթագրություններ 

«Թոնի» մրցանակի դափնեկիրներ
21-րդ դարի ամերիկացի երգիչներ
21-րդ դարի երգիչներ
«Գրեմմի» մրցանակի դափնեկիրներ
Կոլումբիայի համալսարանի շրջանավարտներ
Ամերիկացի հեռուստատեսային դերասաններ
Ամերիկացի տղամարդ թատերական դերասաններ
Ամերիկացի կինոդերասաններ
ԼԳԲՏ անձինք
21-րդ դարի դերասաններ
«Էմմի» մրցանակի դափնեկիրներ
Անձինք Կալիֆոռնիայից
Ամերիկացի տղամարդ կինոդերասաններ
Ամերիկացի տղա երեխա դերասաններ